Downloaded from YTS.MX
Official YIFY movies site: YTS.MX
Gyertek!
Van egy hagyomány az iskolámban.
Minden évben, az érettségi utáni szombaton
a Kiffney-Brown végzősei betörnek a suli harangtornyába,
buliznak egyet odafent,
és egy órán át felváltva kongatják a harangot.
Erre a beavatási szertartásra vár mindenki egész évben.
Az esemény megkoronázásaként
bevécépapírozzák a tornyot.
Kettő, egy!
Egész gyönyörű.
Nem kéne annak lennie. Ez egy diákcsíny.
Jó, de minden évben megismétlődik, szóval…
Tehát az iskola nyilván jóváhagyja, nem? Ha meg akarnák akadályozni, meg tudnák,
de ez érthető, mivel hagyomány.
Viszont elvi szempontból helytelen.
Nem?
- Ha helytelen, mit keresel itt? - Ja.
Én is benne vagyok, csak rávilágítottam, hogy…
Nem kötelező minden végzősnek részt vennie benne.
Gyere, jó helyet akarok odafent.
Basszus!
Ha egyszeri eset lett volna, nem zavarna.
Gyerünk!
De igazából folyton ezt csinálom.
Épp ezért ahelyett, hogy a harangtoronyban ünnepelnék az osztálytársaimmal,
otthon ülök
anyával és a kollégáival.
Egy csomó öregemberrel.
Semmi sem fog változni,
ha nem vesszük észre a nők érdemeit,
hacsak nem megy hozzá egy híres férfihoz, vagy fekszik le vele.
És épp ezért nem megyek újra férjhez.
- Mik a terveid a nyárra? - Colbyban töltöm apával.
Azt hiszi, közelebb kerülnek egymáshoz.
Anya!
Nem téged kritizállak, hanem apádat.
Az egyetemre gyűjtök, ezért a mostohaanyám boltjában fogok dolgozni.
Mi is annak a neve?
Muffin, Csillám, Mellimplantátum.
Ügyes vagy, Auden.
Egy tengerparti nyár remek jutalom a kemény munkádért.
Felajánlottam, hogy legyen a kutatóasszisztensem,
de ezt választotta.
Tudom, anya nem érti, miért megyek Colbyba,
de itt csak egyetlen oldalamat tudom mutatni a világnak.
Nem csináltam semmi olyat, ami nincs benne a bizonyítványomban.
De talán ha elmegyek Colbyba, lehetek valaki más.
Valaki egészen más.
Vagy ugyanaz leszek, tehát képtelen vagyok a változásra.
Nem tudom,
de felteszem rá a nyaramat, hogy kiderítsem.
ELMENTEM COLBYBA PUSZI, A
A NETFLIX BEMUTATJA
Auden, szia! Azért hívlak újra, hogy elmondjam,
milyen izgatottak vagyunk apáddal, hogy jössz!
Rögtön szólj, ha megérkeztél!
Hívj a Colby táblánál! Nem, a tábla előtt!
Hívj tízpercenként! Alig várom!
Heidi vagyok, ugye tudod? A mostohaanyád. Sok puszi!
ISTEN HOZTA COLBYBAN
SÉTÁNY
Ha megnyikkansz, végzek veled.
Elnézést, nem…
Uramisten! Jaj, Auden, ne haragudj!
Azt hittem, apád az, és most altattam el,
és totál elfelejtettem, milyen nap van.
- Semmi baj. - Mindent elterveztem.
Táblák, lufik, még egy Colby témájú villásreggelihez is gyűjtöttem ötleteket.
Esküszöm, múlt héten csak az járt a fejemben:
„Ő a mostohalányod, Thisbe nővére. A ballagását is kihagytad,
úgyhogy készíts neki valami különlegeset!”
Apa itt van?
A dolgozószobájában. Mindig ott van.
- Igen? - Apa?
Szia! Hát itt vagy! Gyere be!
Ne is mondd, tudom: katasztrófa sújtotta övezet.
Biztos rémlik akkoriból, mikor a Narválon dolgoztam.
Bevallom, akkoriból nem a dolgozószobád tisztasága jut rögtön az eszembe.
- Mert a szüleid szétmentek. - Azzal lehet kapcsolatban.
Éhes vagy? Tudok egy jó hagymakarikás helyet.
Tényleg? Persze, jó ötlet.
Remek. A sétányon van, nem tudod eltéveszteni.
Utolsó Esély a neve. Tessék!
- Te nem jössz? - Sajnos el vagyok havazva.
De ha hoznál nekem egy hamburgert, azt megköszönném.
A karamellizált hagymájuk isteni.
Jó, persze.
- Köszi! - Nincs mit.
- Örülök, hogy itt vagy. - Igen, én is.
- Szuper. - Oké.
Úristen! Auden, a frászt hoztad rám.
Elmegyek sétálni. Kell valami?
- Menj el a Partra! - A Partra?
Aha. Ott lóg az összes menő fiatal. Bulihely.
- Nehéz eltéveszteni. - Oké.
- Ne izgulj! - Nem izgulok.
Ha odaérsz, keresd Maggie-t! Szuper csaj.
Király. Köszi!
Fiatal vagy! Szórakozz!
- Mizu? - Oké, jól van.
Szóval nyári vendégmunkás vagy.
- Így is lehet mondani. - Az laza.
Két hete szakítottunk, és ezt csinálja előttem.
- Ne figyelj rá! - Talán unokatesók.
Nem unokatesók!
Ja.
Várj, bocsi!
Minden rendben?
Igen, persze, csak…
Csináltál már olyat, hogy más próbáltál lenni,
de időközben ráeszméltél, hogy abszolút nem ilyen vagy?
- Leszbi vagy? - Jaj, nem, vagyis nem hiszem.
Ez egy spektrum, de úgy értettem, hogy…
Semmi gond, jó? Nem sértettél meg.
Most kezded kitapasztalni, és ez laza.
De ha velem nem jó, sanszos, hogy más srácokkal sem lesz az,
mert minden pipi odavan Jake-ért.
Ez igazán szuper. Most mennem kell.
De kösz és bocs! Köszi, ez laza.
Véletlenül nem tudod, hogy hol találom Maggie-t?
- Komolyan beszélsz? Vagy szívatsz? - Mi? Nem.
Mindegy. Bocs!
Itt jön. Úgy tűnik, végeztek. De nem zavar.
- Jól vagy? - Persze. Biztos jól érezték magukat.
Jól vagyok. Dehogy zavar!
- Az ki? - Sosem láttam.
- Nem ismerem. - Jól vagy?
Jól. Remekül.
- Mondtam, vegyünk fel dadust! - Nem kérek sokat!
Csak 20 percet, hogy fogat mossak, lezuhanyozzak.
Nem 20 perc volt.
Auden? Te vagy az?
Helló!
- Jó reggelt, álomszuszék! - Nektek is.
- Most ébredtél? - Igen, ez nem szokatlan nálam.
Visszamegyek dolgozni.
- Jó reggelt! - Jó reggelt!
Kávé.
Nem piszkálni akartalak, hogy sokáig aludtál.
Csak semmi időérzékem nincs most.
Semmi baj.
Szóval készen állsz a nagy napra?
Az első napodra a boltban, te butus.
Ne aggódj! Mindegy, mikor jársz be, amíg minden kész,
és tudom, hogy mindent megcsinálsz, Miss Eminens!
Sokat dicsekszem ám veled.
Alig várom, hogy találkozz velük! Szereted a flamingót? Nem csodás madár?
- De, menő. - És voilà! Isten hozott a nirvánámban!
- Jól néz ki. - Kinyitnád nekem?
- Ja, persze. - Köszönöm!
Oké. Hol vannak a hölgyek?
Úristen!
- De gyönyörű! - Istenkém, azok a szempillák!
Mindjárt meghalok, olyan cuki, nem?
Hiányoztatok, lányok.
Nincs miért aggódnod, mert mindent kézben tartunk.
Megjött a Booty Berry parfüm, és mindenki odavan érte.
A lakatos nyakláncból háromszor kellett rendelni.
Megmondtam vagy megmondtam? Megmondtam, nem?
- Megmondtam. - Megmondtad.
És itt van ő is. Miért bujkálsz a sarokban?
- Bocs! - Róla meséltem nektek.
A zseni mostohalányom, Auden.
Auden, ő itt Esther, Leah és Maggie.
Már találkoztunk.
- Igen? - A Parton. Ismered az exemet, Jake-et.
- Igen. - Remek.
Tudtam, hogy a szárnyaitok alá veszitek, és körbevezetitek,
hogy otthon érezze magát Colbyban, igaz?
Szuper.
Jól van, hazaviszem a picurt, mielőtt megéhezik.
Elárulom, hogy a bimbóm…
De imádom a ti kis négyeseteket.
Annyira buli!
- Minden oké? - Aha.
Remek. Jól van. Szeretlek titeket. Sziasztok!
- Kinyitom. - Menjünk!
Menjünk ki a nagyvilágba! Jó lesz.
Oké, már megyünk is.
- Megmutatom az irodát. - Az jó lesz.
- Itt van, ami a könyveléssel kapcsolatos. - Oké, köszi!
Ne foglalkozz Maggie-vel! Túlteszi magát rajta.
Jake az ő kriptonitja. Két évig jártak a gimiben.
Az érettségi előtt szakítottak. Nem Maggie akarta.
Két évig volt együtt vele?
Neki meg mi baja van?
- Mi bajom van? - Maggie, nem úgy…
- A tegnap esti nyugták. - Bocsi!
- Jobb, ha… - Igen. Kell még toll?
- Van elég. Köszi! - Az rengeteg toll. Sok sikert!
Ez mi volt?
Táncszünet. Mindennap hatkor tartjuk.
Legközelebb te is beszállhatsz. Mindig más a DJ.
Mi az? Talán bírja az új hullámot.
Nem, köszi.
- Kösz, csajok! - Szia, Sarah!
Köszi, hogy nálunk vásároltál.
- Merre? És ne mondjátok, hogy a Partra! - A Trófeába?
Ne a Trófeába!
Szörnyűek vagytok.
Úgyis a Vegyesben kötünk ki. Ez lehangoló. Írok Calának.
Ki az a Cala?
Egy szőke csaj, akibe Esther belezúgott.
És te? Mit csinálsz?
- Én… - Megnézem, mit csinálnak a srácok.
Amúgy kedves. Higgy nekem!
Semmi gond. Már menni akartam.
A PART FELÉ
Ja, nem vicc.
Haver, fogd be!
- De komolyan. - Trófea!
Egy dollár, 75 cent.
- Vízi nudli! - A kilencedik ingyen van.
Bocs, nem akartalak megijeszteni.
A HÚS TITKAI
Colette, mi?
Jó könyv.
Nem mindig.
Auden, igaz?
- Honnan tudod? - Kiengesztelhetlek?
MOSODA
Azzal engesztelsz ki, hogy elhozol mosni?
Nem, de ha már itt vagyunk, gondoltam, bedobok pár pólót.
Csak utánad.
Sejtettem, hogy felbukkansz.
Kifogytam a pólókból.
- Tegyél fel zenét, én főzök kávét. - Kösz!
Ő Clyde. Egyfajta legenda errefelé.
Ez mi? Függőleges dáma?
Nem ismered a Négy a nyerőt?
Kellene? Előírás egy mosodában?
Négynek kell egy sorban lennie.
Megbirkózom vele.
Abban biztos vagyok, Miss Defriese-ösztöndíjas.
Mi? Na jó.
- Honnan tudsz ennyi mindent rólam? - Heidi nagyon büszke rád.
Értem. És ő mindenkit ismer?
Ez Colby, itt mindenki ismer mindenkit.
- Tessék. Két forró, friss kávé. - Kösz!
- Köszönjük! - Máris jövök.
Azta!
Jobb, mint a Vegyesben?
Maradj már! Új vagyok itt.
Van málnás-barackos vagy epres-rebarbarás. Melyik legyen?
Kapunk pitét is?
Mit ér egy titkos pitéző pite nélkül?
Mindkettőből kérünk.
Jó, okos döntés.
Oké, ez tök fura.
Te csomó mindent tudsz rólam, én viszont semmit sem rólad.
Tessék, egy-egy szelet.
- Ezt maga sütötte? - Hát nem is vettem.
- Még valamit? - Nem, kösz.
- Rendben. Egészségetekre! - Kösz!
Mondtam, kiengesztellek.
És megint te nyertél.
Mi vagy te, profi Négy a nyerő-játékos?
Kezdők mázlija.
De jó móka. Gyakrabban kéne ilyesmit csinálnom.
Mit? Megalázni az ellenfelet társasjátékokban?
Nem feltétlenül, de ilyen gyerekes dolgokat csinálni.
Gyerekes dolgokat? Ez mit jelent?
Nem tudom, olyasmit, amikről a könyvekben olvasni.
Kajacsata, belopózás.
Sokat voltál a házban, mi?
Inkább anyát nem érdekelte semmi ilyesmi.
Elárulhatok egy titkot?
Senki sem az anyjával kajacsatázik.
Tudom, úgy értem, nem érdekelte, hogy lesz-e részem ilyesmiben.
Szerinte az ilyesmi tök hülyeség.
Na, csak hogy tisztázzuk:
sosem lopóztál be sehova, vagy kajacsatáztál…
de azért bicajozni tudsz, ugye?
Persze, mindenki tud biciklizni.
Csak ellenőriztem.
Hát köszi, hogy megmutattad a titkos pitézőt,
ködben felbukkanó, random colbyi bicajos srác.
Mi?
Meg sem mondtad a neved.
- Nem? - Nem.
Eli vagyok.
Örvendek, Eli.
Úgyszintén.
Akarsz esetleg máskor is találkozni?
- Kell egy guru a gyerekes dolgokhoz? - Mi? Nem, mindegy.
Bocs, csak hülyülök.
De közben komolyan mondom.
Gondolkodtam azon, amit mondtál, és bele kéne vágnod.
Mibe?
Kezdj el olyan dolgokat csinálni, amiket sosem csináltál!
Lehetne amolyan küldetés.
- Küldetés? - Aha.
Ez elég idétlenül hangzik.
Miért? Mi olyan idétlen benne?
Nem tudom.
Már próbáltam másmilyen lenni ezen a nyáron, de irtó gáz volt.
Tényleg? És a Parton történt?
Miért kérdezed?
Tapasztalatom szerint az irtó gáz dolgok ott történnek.
Egy ilyen nevű helyen…
- Nem lehet véletlen? - Pontosan.
Itt lakom.
Átgondolod? A küldetést.
Ahhoz képest, hogy idegen vagy, nagyon érdekel az életem, Eli.
Már mondtam. Colbyban nincsenek idegenek.
Majd talizunk, Függőleges Dáma.
Elmúlt kettő. Menj aludni!
Nem tudok. Ha leteszem, elkezd ordítani.
Add át nekem!
Biztos?
Persze. Ilyen korán úgysem fekszem le. Szívesen átveszem.
- Oké. - Jól van.
Na, odamész Audenhez?
- Odamész, Thisbe? - Szia, Thisbe!
Hé! Szia!
Kivel voltál ilyen sokáig?
Senkivel.
Persze, senkivel.
Örülök, hogy barátkozol.
Köszi.
Elárulhatok egy titkot?
Nem is olyan rossz itt.
Szia, Leah!
Köszönjük, hogy nálunk vásárolt.
Hoztál nasit?
Eli viszi a boltot, úgyhogy Adam elszaladt érte.
Azt hittem, Eli mindig a műhelyben van.
Ha szólok Adamnek, Maggie-nek csipsz kell, visszamegy?
- Valami sósat kívánok. - Csak kedves volt velem.
Jól vagy?
Persze, csak épp… a nyugták.
És azt mondtátok, „Eli”?
Igen. Miért?
Vagyis ismeritek?
A kérdés inkább az, te honnan ismered?
Nem ismerem. Vagyis találkoztam vele.
Ezt pontosítsd!
Vissza kell mennem dolgozni.
Mi van, Jake és Eli? Még hogy visszahúzódó csajszi!
- Nincs semmi köztük. - Honnan tudod?
Gondoljatok bele! Mikor csajozott utoljára Eli?
Abe előtt.
Pontosan.
Ráérsz?
Minigolf?
Így próbálsz rávenni a küldetésre?
Igen, Függőleges Dáma. Ez egy szórakoztató összeesküvés.
Helló! Kettőt kérek.
- Gokartoztál már? - Nem.
- Ejtőernyős ugrás? - Nem.
- Bowling? - Igen.
- Oké. - Ja.
Tök király.
- Elmentél a végzős bálra? - Nem.
Miért nem?
Azt hiszem, én nem olyan vagyok, aki egy nagy buliként tekint a gimire.
Inkább keményen dolgoztam, hogy később az életem könnyebb legyen.
De még azok is elmennek a végzős bálra, akik utálják a gimit,
hacsak nem voltál túl menő hozzá, amire látok esélyt.
Nem erről van szó.
Igazából nem jött el a párom.
Basszus, sajnálom. Ez szörnyű.
Jaj, nem. Ne érezd rosszul magad!
Egy sráccal, Jasonnel mentem volna, de ő csak a laborpartnerem volt.
Barátként jött volna, de meghívták egy konferenciára a Duke Egyetemre.
De nem volt nagy ügy. Kicsit sem izgatott a végzős bál.
Tényleg? Tuti?
Oké, talán egyvalami miatt zavart, a ruhám miatt.
- A ruhád miatt? - Aha.
Antikváriumokban nézelődtem a belvárosban, aztán betévedtem egy üzletbe,
és az egyik próbababán egy csodás ruha volt.
Ha bármit megbántam, az az, hogy nem vehettem fel azt a ruhát.
De maga a végzős bál felejtős volt.
- Magaddal hoztad a ruhát Colbyba? - Nem.
- Nem? - Itt hová venném fel?
- Bárhová. - Mi?
Például kacsázáshoz.
Kólaiváshoz.
Úgy értem, nem az a lényeg, hol viseled, hanem hogy rajtad legyen, nem?
Aha, gondolom.
Kár, hogy nem hoztad el, mert tökéletes lenne a küldetéshez.
- Eli, nem csináljuk meg a küldetést. - Jaj, Auden, dehogynem.
És veled mi van? Végig csak rólam beszéltünk.
Azért, mert sokkal érdekesebb vagy nálam.
Ne terelj! Te jössz.
Nem is tudom. Néha úgy érzem, mindig csak bohóckodtam.
Karriert is csináltam belőle.
- Legalábbis egy kis időre. - Mégis hogy?
Ilyen bicajos dolog volt. Mindegy.
De érted, most mire megyek vele?
Pár szemcsés videóval a YouTube-on? Néhány hülye sztorival?
Szerintem mindenki megérdemel egy második esélyt, ha szeretne.
Tudod? Bár újrakezdhetném!
Micsodát?
Nem nyertél, de azt elismerem, hogy méltó ellenfél voltál.
Megtarthatom?
Ha bárki megkérdezné, hogy minigolfoztam-e valaha,
ezzel tudom bizonyítani.
Persze. Jogos, jó, ha van bizonyítékod.
Utálom, amikor esik.
- Nem süthet mindennap a nap. - Miért nem?
Előveszem az esőkabátokat.
- Bocs, itt vannak az esőkabátok. - Odaadom.
HADD RAGYOGJON A NAP
Jézusom, ez borzalmas!
Amikor így mondod, olyan, mintha mindenki nevében beszélnél,
pedig csak a saját nevedben teszed.
Nem úgy…
Igazad van, ne haragudj!
Auden, téged keresnek!
Anya! Szia!
Auden! Helló!
Segíthetünk valamiben?
Odakint megvárlak.
Tessék!
Tudom, mi a véleményed, de nélküle szétázol.
Köszi!
Kipróbáltad már a helyi konyhát?
- Tessék? - Hol ebédelhetnénk meg?
A sétányon az egyik helyen finom a hagymakarika.
Csodálatos.
Szóval…
Mi a helyzet? Közelebb kerültél apádhoz?
Alakul. De tudod, elég elfoglalt.
Keményen dolgozik.
Az a helyzet, hogy apád jobban szeret úgy csinálni, mintha dolgozna,
mint ténylegesen dolgozni.
És Heidi?
Heidi jó fej.
Hát persze.
A hozzá hasonló nők mindig azok.
Muszáj, benne van a munkaköri leírásukban.
Szegény, biztos kimerült, minden rámarad a kicsivel kapcsolatban.
Apa segít.
Auden, kit akarsz átverni?
- Nem semmi esőkabát. - Oké, mondd ki, anya!
Micsodát?
Amit mondani akarsz.
Bocsáss meg, ha zavar,
hogy ilyen könnyen belesimultál apád új feleségének a világába.
Ez hülyeség. Ugyanolyan vagyok, mint voltam.
Figyelj, szívem! Tudom, hogy önvizsgálatot tartasz,
és ezzel semmi gond, így normális.
Csak nehogy ez a kiszakadás a valóságból sokba kerüljön!
A többi diák a Defriese-en nem tangát árul egész nyáron,
meg hordóból issza a sört.
Nem iszom hordóból a sört, anya.
Meglátjuk.
Szia!
Maggie, szia!
Anyukád nem könnyű eset, mi?
Ja, úgyis mondhatjuk.
Professzorként igazi legenda, de nehéz lehet a lányának lenni.
Tudod, ki az anyám?
Persze. Majdnem arra az egyetemre mentem, hogy járhassak az óráira.
- De nem mondhattam nemet a Defriese-re. - A Defriese-re mész?
Én is odamegyek.
Tudom, Heidi elmondta.
Kezdem érteni, miért gondoltad, hogy utálsz, amikor megláttál.
Igazából először azt gondoltam:
„Nem bírom nézni, ahogy az a menő, szexi csaj a pasimmal kavar.”
- Ja. - Csak később alkottam véleményt rólad.
Jogos. Ez jogos.
De az nem volt jogos, hogy bunkó voltam veled Jake miatt.
Hisz nem is ismertél.
Akkor is rosszul érzem magam.
Nem kell! Jake egy seggfej.
- Nem mondok semmit. - Semmi gond, már elfogadtam.
De tudod, legalább elég dögös is.
Elismerem, Jake egy dögös seggfej.
Oké, gyere! Megígértem Heidinak, hogy körbevezetlek,
és ezt a feladatot még nem teljesítettem.
Esther és Leah ott ülnek, ha gondolod.
- Te hová mész? - Majd jövök.
- Szia! - Szia!
Téged is elcibált ide?
Jobb, mint mikor elcibáltál az Ossifyba,
ahol egy srác a bevásárlólistáját rappelte el.
Miért akart Maggie idejönni?
Mit gondolsz?
Bejön neki valamelyik srác?
Majd meglátod.
Mi van?
Most mi történik?
Ez valami vicc. Most csak szívattok engem.
Hisz…
De ő Maggie.
- Ő Maggie. - Tudom, már láttuk.
Minden BMX-esnek van két segédje?
- Dehogy. - Nem, csak Maggie-nek.
- Sosem jutok el a Trófeába. - Miért mondod?
Folyton itt kell ülnöm.
Ez nem fair.
De ez sokkal menőbb.
- Voltál már a Trófeában? - Nem.
Akkor nem tudod, mit beszélsz.
Nem.
- Múlt héten jobban nyomta. - Sokáig fent volt este.
Maggie, imádlak!
Fejezd be!
De imádom.
Na, mit szólsz?
Ez komoly? Hát ki vagy te?
Egyszer belém ötlött: „Miért csak a pasik szórakozzanak?”
- Így minden héten idejárunk. - Tényleg?
Este buli a Kagylóházban. Hozzatok kaját és piát!
- Fejenként egy tízest! - Ez az enyém és Audené. Hozz nasit is!
Auden is jön, mert ő tűnik a legidősebbnek.
Te milyen nasitípus vagy?
Maggie savanyú gumimacit kér. Cuki, de fanyar, amilyen ő is.
Esther szárított húst, mert lázadó. Én hagyománytisztelőként Snickerst.
- És te? - Én egy kávét kérek.
Kávét? Nem.
Kell valami tartalmasabb.
És ha a Parton kötünk ki, és megéhezel? Ott nem tudsz kaját szerezni.
Jól van.
Mit szólsz ehhez?
ALMÁS PITE
Régimódi, de tetszik.
Oké.
Ne, elég a No Age-ből! Tegyél be valami vidámat!
Legyen Auden a DJ!
Tutira jó ízlése van.
Na, rohanj, és mondd meg a pasidnak
Rám ne várjon fél lábon állva
Félretettem egy kis pénzt rég Pár szívet tuti összetörök még
Tudom, egy nap mártírt csinálnak belőlem
Olyan jó csaj
Néha szeretek hevesen integetni
Hogy láthassa szépen mindenki
Hölgy vagyok
Rájöttem legbelül
Varázslatot árasztok magamból Megpróbálhatsz másokat hozzám mérni
Hölgy vagyok
Rájöttem legbelül
Néha szeretek hevesen integetni Hogy láthassa szépen mindenki
Hölgy vagyok
Rájöttem legbelül
Varázslatot árasztok magamból Megpróbálhatsz másokat hozzám mérni
Hölgy vagyok
Nem tudják, mekkorát szól majd ez a négy csaj.
Úgy, mint legutóbb…
Wallace leugrott a másodikról abba a gyerekmedencébe.
- Ja. - Te el akartál lopni egy kutyát.
Tudom, durva este volt.
Itt lesz Jason és Carlos?
Kínos lesz?
KAGYLÓHÁZ
Mindenkit ismertek?
- Nem. Valakivel együtt nőttünk fel. - Páran hazajönnek a nyárra.
Akad néhány kelet-európai, akik éttermekben dolgoznak.
Miért kelet-európaiak?
Passz. Mindig is így volt.
Ha már itt tartunk…
Idevalósi vagyok. És te honnan jöttél? Lettországból?
Milyen messze van kocsival?
Nem értem, miért hiszi azt, hogy ő Colby nem hivatalos nagykövete
minden ideérkező új lány számára.
Már bocs!
Gyertek! Nem kell néznünk. Menjünk!
Gyere!
- Menjünk erre, el a közeléből! - Oké.
Maggie, itt vagyok! Szia!
Nyugodj már le! Egy órája találkoztatok.
És? Csak köszöntem.
Tök jól énekel.
Igen, de elveszti a varázsát, amikor minden bulin ugyanazt a számot énekli.
Szóval, Eli…
Na, már vártam, mikor hozod fel.
Kíváncsi vagyok, mert mondhatni, barátok lettünk.
Mindegy. Hacsak nem gondolod, hogy eljön ma este?
Csak szeretnéd.
Sosem jár ilyen helyekre.
Legalábbis már nem.
Abe óta nem.
Abe. Persze.
- Mesélt neked Abe-ről? - Igen.
Nem.
Oké. Szóval Abe volt Eli legjobb barátja.
Mindketten BMX-eztek.
Valószínűleg azért, mert Clyde is azt nyomta, akit istenítettek.
De a lényeg, hogy szuperek voltak.
Voltak szponzoraik, őrületes versenyeket nyertek a saját mezőnyükben.
Mindenki azt hitte, az érettségi után elköltöznek Barcelonába vagy Berlinbe.
Egy európai városba, ami tökéletes a BMX-ezéshez.
És Abe elköltözött?
Nem.
Abe meghalt.
Elijal egy hétvégére New Yorkba mentek egy meghívásos versenyre.
Hazafelé, kábé 30 kilométerre Colbytól,
egy részeg sofőr beléjük ment.
Eli vezetett.
A temetés után teljesen bezárkózott. Olyan, mint egy szellem.
Dobta a szponzorát, abbahagyta a bringázást.
A műhelyben javítja a bicajokat, és sohasem jár el sehová.
Ezért lepett meg minket, amikor elkezdtetek együtt lógni.
Westley, és az SZMD-k?
A HERCEG MENYASSZONYA
Szokatlan méretű dögök? Szerintem nem léteznek.
Jól van, ezt figyeld!
Imádom ezt a részt.
Mi az?
Westley!
Nem tetszik?
De, az óriáspatkány menő.
Na jó, várj!
Mi volt a kedvenc filmed negyedikben? A Zongoralecke?
Nem.
Nem is tudom.
Bírtam a Bye Bye Birdie-t.
Tényleg? Azt a musicalt?
- Gyerekeknek szól. - Ja, olyanoknak, akik 1960-ban születtek.
Mondja az, aki bedobott egy Jane Campion-utalást.
Anyukám büszke lenne rád.
- Ha nem alszol, sok filmet megnézel. - És sok pitét eszel, sok kávét iszol…
Két éjszakázós. Gondolom, ezért vagyunk haverok.
Haverok.
De komolyan, miért nem alszol?
Csak mert éjjeli bagoly vagyok. És te? Ugyanaz a kérdés.
Ugyanaz a válasz. Éjszakázós, éjjeli bagoly.
Nem. Van valami mögötte. Látom.
Ha ki kéne elemeznem, azt mondanám, amikor a szüleim még házasok voltak,
megvárták, míg elalszom, mielőtt veszekedni kezdtek.
És azt hittem, ha nem alszom el, akkor nem tudnak veszekedni.
De nyilván tévedtem.
Sajnálom, ez…
Nem, ne sajnáld!
Engem nem a szüleim válása határoz meg, mint sokakat.
Talán még jobb is lett az életem amiatt, hogy elváltak.
Kik nem válnak el manapság?
Az én szüleim.
Hát persze.
De gondolom, neked mással kellett megbirkóznod.
Mizu, emberek? Az én nevem Eli Stock.
Mindegy is, nem kell tudnotok.
De tudjátok, ki ez itt. Abe.
- Abe-enharcosként ismeritek. - Abe-enharcos.
Úgy ám.
Csináltál ma 360-as kormánypörgést?
Igen. A trükköt kamionsofőrnek is hívják.
- Első próbálkozás. - Ja, első.
- Majdnem kipörgött a pedál. - Elsőre mindig elszúrod.
Mindig? Mit magyarázol? Ne kamuzz már, tesó!
Az esetek felében összejön.
Nézzétek meg a srácot!
Jól van? Ő a legjobb haverom.
A haja undorító, sosem mossa meg.
Ő a cimbim. Nagyon cuki.
Nagy A-val ne szórakozzatok! Nem lehet.
Minden rendben? Nem kell valami?
Próbálom rávenni a cumisüvegre, akkor apád is tudná etetni.
Szerintem tőled könnyebben elfogadja.
Ha én itt vagyok, csak a cicit akarja.
Bár segíthetnék, de elviszem Audent ebédelni.
- Mi? - Ma?
Nem te mondtad, hogy töltsünk több időt együtt?
- Igen, de úgy… - Na, mit mondasz?
Rákkosár?
Csodás.
- Remek. - Oké.
Rendben.
Szerinted nem baj, hogy így eljöttünk?
Heidi eléggé kivolt.
Nem, semmi baja. Egyszerűen ilyen az anyaság.
Veled és anyával is így volt?
Nem, anyád és Heidi teljesen mások.
De úgy látom, minden nő megzakkan egy baba születése után.
A pasik nem?
Szerintem Heidi ezért ideges a könyv miatt.
Pedig szóltam, amikor közölte, hogy gyereket akar,
hogy ebben a három hónapban be kell fejeznem,
beletemetkezve le kell tolnom.
Aha. És hogy megy?
Fárasztó.
Fájdalmas, nehéz, de egyben gyönyörű is.
A Narválból tudod, az írásaimban nagy szerep jut
a szülőktől hozott rejtett traumáknak.
Mázlista vagy, hogy nem volt benne részed. Legalábbis nem miattam.
Ja.
Tudod, örülnék, ha elolvasnád a vázlatot.
Tényleg szeretnéd?
Jól jönne egy fiatal nézőpontja is.
Tudod, milyen fiatalközpontú a kultúránk manapság.
Magaddal hoztad?
- Egy ilyen briliáns fiatal hölgy… - Aha.
Igen, mindenhová magammal viszem. El tudod olvasni?
Igen. Persze, szívesen, apa.
Pompás.
Ha péntekig kommenteket fűznél hozzá, az remek lenne.
- Apám könyve. - Hosszúnak tűnik.
Három éve majd kiugrottam volna a bőrömből, ha megbíz ezzel,
de rájöttem, hogy semmi kedvem elolvasni.
Apám mindig el akar vinni horgászni.
Az én apám csalinak használna.
Ne feledd, tánc hatkor, oké?
Gyere!
Inkább csak nézem.
Nézni akarja. Ez előrelépés.
Szia!
Szia! Micsoda meglepetés!
Meg akarom csinálni.
A küldetést.
Gyere!
- Úristen! - Siess!
Megvagy?
TILOS AZ ÁTJÁRÁS
Mehet?
Oké, gyere! Nyomás!
Szóval…
a belopózást kipipálhatod.
Voltál már éjszakai fürdőzésen?
Talán a belopózás egy estére elég.
Oké.
- Köszi, ez poén volt. - Igen.
Legközelebb megtaníthatnálak biciklizni.
Már mondtam, tudok biciklizni.
Biztos?
Igen. Apa megtanított, mint minden apa a gyerekét.
Nem akarom felfújni a dolgot.
Csak azt mondom, ha bármilyen okból nem tudsz biciklizni,
tudod, a családod miatt, vagy bármi, akkor meg kéne tanulnod.
Mert nincs ennél jobb.
Köszi, de ez nincs a küldetéslistámon.
De talán a tiéden rajta van?
Komolyan, mi lenne a te listádon?
Régen Barcelonába akartam költözni.
De abból sosem lesz semmi.
Miért nem?
Csak azért akartam odamenni, mert egy csomó profi BMX-es ott él.
Profi BMX-es, mint te?
Nem ezt mondtad korábban? Hogy karriert csináltál a bicajozásból?
De. Viszont már visszavonultam.
- Visszavonultál? - Igen.
Húszévesen?
Nézd, a profik világa, a versenyekre utazás
és az influenszerkedés már nem érdekel.
Tudod? Kinőttem belőle. Most már bicajokat javítok.
Nem kell tekernem is.
De szoktál bringázni.
Itt laksz.
Igen, így van.
- Hát köszi! - Nincs mit.
Jó éjt!
TOMLINSON ÁRUHÁZ
Állj meg!
Állj! Ne! Uramisten!
Ne! Jézusom!
Hé, ti meg mit csináltok? Hé!
- Úristen! - Gyorsan!
Gyerünk!
Jövünk!
Auden, jól vagy? Auden, minden rendben? Auden, hé!
Ez baromi jó volt.
Ne haragudj!
Minden rendben?
Sajnálom, hülyeség volt.
Eli, nem akarsz beszélni valamiről?
Nem. Gyere, menjünk!
Helyes, megjöttél. Tartunk egy közbelépést.
Minden este kiosonsz, hogy Elijal lógj,
de sosem mesélsz róla semmit.
Ez nem igaz.
Minimális, amit mondasz nekünk.
Nem mesélsz részletek. A csajoknak kellenek a részletek.
Bocs, nem tudom, mit szeretnétek hallani.
- Barátok vagyunk. - Biztos vagy ebben?
- Nem tudom. Összezavar. - Na látod?
Ezért kellünk, hogy megfigyeljünk, és elmondjuk, mi a helyzet.
- Hol? - Holnap, a július 4-i HDP-n.
- HDP? - Eli tudja, mit jelent.
Eli imádta a hot dog partikat.
Wallace szülei elutaznak az ünnepen, vagyis miénk a házuk.
Ezt a szörnyű nevet nem mi találtuk ki.
A név nem számít. Az a fontos, hogy eljöjj Elijal,
hogy mint a barátnőid felmérhessük a helyzetet.
Bevallhatok nektek valamit?
Sosem voltak korábban ilyen barátaim.
Ezt mondod, de nem értem.
A sulinkban vannak nálad sokkal furábbak, és még nekik is vannak barátaik.
Nézd csak meg Esthert!
Csak fél, hogy egy nap rájövök, túl menő vagyok hozzá.
Ja, mert neccharisnyát hordani kézmelegítőnek olyan menő.
- Csak egyszer, de vállalom. - Csajok!
Audenre koncentráljatok!
- Mit is mondtál? - Nem tudom.
Ha őszinte akarok lenni, lehet, akaratlanul ellökök magamtól másokat.
Néha kicsit túl feszült vagyok.
Mi az?
Nem rajtad nevetünk, csak tök logikus.
Mert először olyan ridegnek tűntél. Azt hittük, ki nem állhatsz minket.
- Hali! - Szia!
Mizu?
Semmi baj, nem fog rád esni. Gyere!
Lenne egy kérésem a küldetéshez.
Egy kérés? Király. Hallgatlak.
HDP.
Eli!
Bocs, ez ilyen személyes ügy.
Nem szeretem a bulikat.
Úgy érted, már nem?
Már nem szereted a bulikat?
Tehát tudsz Abe-ről.
- Te csak szánalomból… - Mi? Dehogyis, Eli.
Ami Abe-bel történt, az nem a te hibád.
Nem az én hibám?
- Nem, és… - Várj, te komolyan beszélsz?
Tudod, miért kedveltelek meg? Mert nem mondtál ilyen baromságokat.
- Ez mégis mit jelent? - Nem mondtam baromságot.
Figyelj, ne haragudj!
Te menj el a buliba, érezd jól magad, de én nem tudok menni. Bocs!
Várj! Eli…
Szia, Auden! Itt az anyád.
Csak érdekel, hogy halad a szárnybontogatás…
Auden, anya vagyok.
Értem, hogy lefoglal a szoláriumozás és a melírozás, de…
Auden, itt anya.
Nem tudom, milyen szörnyűséget csináltam, amiért levegőnek nézel,
de gondolom, ez a mosolyszünet csak idő kérdése volt.
Ez már csak így megy. C'est la vie!
Oké… Ez olyan izgi!
Túlzás, ha gyümölcsökből kirakom az amerikai zászlót a tortán?
Jaj, csak annyira imádom július 4-ét!
A kedvenc ünnepem, mert a nyár a kedvenc évszakom.
Jössz, vagy van más terved?
- Hát… - Nem baj, ha van programod.
Én sem akartam 18 évesen a szüleimmel bulizni.
- Lesz egy buli. - Úristen!
- Adjak kölcsön valami ünnepi ruhát? - Heidi, én vagyok az, a mostohalányod.
Lehet, már tettem valamit az ágyadra.
Uramisten!
Ne félj már! Ismerlek.
Jaj, ne!
Auden, ragyogó leszel!
Csajok, Cala csakis haikukban írogat nekem.
Szerintetek ez mit jelent? „Hús? Vegán vagyok.
Ők hónaljborotválók. Megy a légkondim.”
Szerintem nem nehéz megfejteni. Nem jön.
Te nem borotválod?
Auden, itt vagyunk!
- Jaj, Eli nélkül. - Ne firtassátok!
- Szia! - Sziasztok!
- Gyere, mindenki kint van. - Oké.
Jó, hogy eljöttél.
Haver, mit szólsz a Spin Doctors névhez?
- Már van ilyen zenekar. - Mi? Nem mondod!
- Ja. A „Two Princes” egy klasszikus. - Mi van?
Jó, és ez hogy tetszik?
Pedál Metál.
Ez szörnyű.
Maggie, szia! Gyere, ülj le!
- Mizu? - Hali! Le kell dőlnöm.
- Helyezd magad kényelembe! - Oké.
Figyi, kérek bringaboltnévre ötleteket! Mehet!
Utálom, ha ilyenkor azt mondják: „Mehet!”
Nem jó a Bringa Bolt?
Az csak ideiglenes. Clyde Kerekei volt, csak a hurrikán leverte a táblát ősszel.
- Ja. - Duplavé, hiszel a földönkívüliekben?
- Én? - Ja. Duplavé, akár a neved.
- Ismered W. H. Audent? - Ne figyelj rá!
Auden azt hiszi, más még nem látott könyvet közelről.
Nem gáz, de azért még válaszolnod kell.
Szerintem léteznek, de nem úgy, ahogy elképzeljük őket.
Ja, tudtam.
Ne agyaljunk annyit a bringabolt nevén!
- Majd kialakul. Érzem. - Rendben.
- Minden bulin. - Nem hittem, hogy tényleg…
- Mondtam. - Minden alkalommal.
Mi van?
Ez elég lapos egy hot dog partihoz képest.
Szeva! Dehogy, haver, csak örülünk, hogy látunk.
Nem számítottunk rá, hogy eljössz.
De örülünk neki.
Úgy értem… Csak mert… Bocs, azt hittem…
Úgy érti, elkéstél.
Tudod, mi jár a késésért egy hot dog partin?
Áruld el!
Hé, ez a csaj nem százas!
Igazából a szabály az…
hogy az új arcnak…
hoznia kell magával babot.
Kajacsata!
Kösz, hogy megmentettél.
- Megmentettelek? - Ja.
Milyen öntelt vagy! Csak a küldetés miatt csináltam.
Aha. Jól van akkor.
Sajnálom a babos dolgot.
- Nem is. - Tényleg nem!
Éjszakai fürdőzés!
Uramisten! Ez az, Auden!
Éljen!
Apa?
Auden!
Mi ez a bőrönd?
Heidival szükségünk van egy kis időre egymástól távol.
Leléptél?
Átmenetileg.
Leléptél?
Nyugodj meg! Ülj le, meghívlak egy kávéra. Édes istenem!
Mi történt?
Az történt, hogy… Fogalmam sincs.
Bekattant. Legalább amikor anyád dühös volt, láttam rajta.
Heidival az egyik pillanatban minden szipiszupi, a következőben
már egy kávézónál várom, hogy elfoglalhassam a motelszobámat.
Ugyan már, apa! Még én is láttam, hogy nem volt minden szipiszupi.
De te nő vagy. A nők sokkal intuitívabbak.
Ha ezt egy karaktered mondaná, rávágnád, bénán lett…
Tudom, hogy feszült volt.
Fáradt? Persze. De ez?
Ez valami egészen más. Heidi már-már klinikai eset.
- Nem bírok vele. - És?
Egyszerűen továbbállsz?
Ismét lemondasz a családodról?
Csak mert nehéz?
Azt hiszed, ezt csináltam, Auden? Hogy lemondtam rólad?
Nem tudom, mit higgyek.
Az az igazság, és azért mondom el, mert tisztellek, és meg fogod érteni…
hogy olykor azon töprengek, alkalmas vagyok-e egyáltalán férjnek
vagy apának.
Tudod, mit, apa?
Visszaszívom.
Nem mondtál le rólam.
Simán meg sem próbáltad.
Ugyan már!
Ugyan már? Na jó.
Heidi…
Szia, Auden!
Semmiség az egész.
Tudod, tegnap volt negyedike.
Ünnepnap.
A családok együtt ünnepelnek.
Amikor megházasodsz, és gyereked lesz…
ilyesmiket csináltok, tudod?
Elmentek sütögetni.
Erre azt mondja, mindig arról beszélek, milyen fáradt vagyok,
szóval miért akarok elmenni egy partira.
Erre közöltem vele, hogy egész nyárra megúszta az apaságot,
és mindössze egy kurva pikniket kérek tőle.
És ez már…
túl sok, érted?
Mindig egy kicsit túl sok.
Mindjárt jövök.
- Halló? - Szia, anya! Én vagyok.
Segítened kell.
Szia! Hát itt vagy.
Szia!
Mit csinálsz itt?
Felszívódtál, szóval gondoltam, megkereslek.
Ja, igen.
Ne haragudj!
Elmentem, hogy hozzak kávét, aztán…
nem is tudom.
Az kinek a bringája?
- Erre a bicajra gondolsz? - Igen.
A tiéd.
- Mi? - Igen.
A tiéd. Megjavítottam neked. Remek állapotban van.
Tengerparti bicikli, szóval könnyű vele megtanulni.
Ezt már megbeszéltük. Nem kell megtanulnom biciklizni.
- Mivel már tudok. - Szuper!
Így még jobb, akkor simán csak elmehetünk bicajozni.
Most nincs hozzá kedvem.
Mit szólsz ehhez? Ha tudsz biciklizni, mutasd meg!
Poén lesz. Ígérem.
Nem érzem, hogy ez poén lenne. Inkább mint valami fura vizsga.
Auden, nem kell zavarban lenned miatta.
Nem vagyok zavarban.
Ideges vagyok, mert folyton ezzel a hülye bringázással nyaggatsz.
Hé, mi van veled?
Nem gondoltál bele, hogy ezzel azt érezteted, nem is tudom,
mintha valami csődtömeg lennék?
Mert nem megy az, amit más ötévesen megtanult az apjától?
Auden, azt hittem, ez a lényeg.
Hogy megalázz?
Nem, nyilván, hanem megcsinálni a küldetést.
Eli, ne csináld már, nincs küldetés.
A küldetés csak egy vicc. Nem más…
Egész nyáron nyüstölsz, hogy előhozzam egy új énemet.
- De te félsz az lenni, aki vagy. - Oké, és ki vagyok én, Auden?
Szerinted ki is vagyok én?
Te mondd meg!
Olyan leszel, aki Colbyban lébecolva egy műhelyben dolgozik?
Lébecolok, értem.
Vagy ismét profi bringás leszel, Európába költözöl, elmész Barcelonába?
- Hisz erről beszéltél. - Most már értelek. Világos.
Mi világos? Nem értem.
Lássuk! Colby túl gáz hely.
- Auden Westnek degradál itt lenni. - Ez nem fair.
És most kiakadsz, mert az estét egy lecsúszott vesztessel töltötted,
aki nem méltó hozzád. Világos.
Tudod, amikor rólad kezdenénk beszélni, te rám tereled a szót.
- Szerinted miért? - Mert neked vannak gondjaid.
- Nekem? - Ja.
Szerinted Abe azt akarta volna, hogy abbahagyd?
Erről nem beszélek veled.
Jó, persze. Terelj csak!
Elég nekem most a saját bajom.
Nem lehetek egy eszköz is, amivel eltereled a gondolataidat.
Én nem Abe vagyok, Eli. Nem lehetek a második esélyed.
Igazad van.
Nem lehetsz.
Olyan nehéz, mert alig van segítségem, és hülyén érzem magam.
- Mondhatjuk. - Nem vagy hülye. Nagyon okos nő vagy.
Meg szeretném kérdezni,
miért hiszed, hogy az ő igényei fontosabbak a tieidnél?
Hatalmas dolog, amit csináltál,
hogy nem hagytad magad, és elmondtad, többet érdemelsz.
- Igen. - Mert ilyen az anyaság.
Ez sokat jelent nekem. Fogalmad sincs, mennyire.
Heidi jól van?
Azt hiszem. Apád hazament, és megbeszélik.
Az jót jelent.
Nem tudom, mit mondtál apádnak, Auden, de bármi is volt, eljutott az agyáig.
Ezt ő mondta?
Beszéltetek róla? Rólam?
Figyelj, Auden, beszélnem kell veled.
Tudom, sok mindenen mentél keresztül a válás miatt.
És talán…
túlságosan is rád támaszkodtam. Túl sokat vártam tőled.
De én örültem, hogy sokat vártál tőlem.
Én is sokat vártam magamtól.
Nem így értem, kicsikém.
Hanem úgy, hogy azt vártam, örökké az enyém legyél,
hogy ne kelljen osztoznom rajtad, és ez nem fair.
Amikor idejöttél,
azt éreztem, már nincs rám szükséged.
És hogy őszinte legyek,
féltékeny voltam.
Mindig szükségem lesz rád.
Csak szükségem van másokra is.
Hát persze.
Csak azt hiszem, azt szeretném, ha néhány dolog könnyebb lett volna.
Én is.
Istenem!
Jaj, anya!
Hahó?
- Szia! - Szia!
- Jógázni voltál? - Hetvenöt mennyei perc.
Ejha! Hol van Thisbe?
Apád elvitte sétálni a partra.
Azt mondta, így kiszellőzteti a fejét is.
Azta!
Igen.
Hé! Még nem tudtam megköszönni, hogy megkérted anyukádat, jöjjön ide.
Azt hittem, haragudni fogsz rám.
Nem, édesem! Dehogy.
Igazából ő az oka,
hogy apáddal hónapok óta először végre őszintén beszélgettünk.
Furcsa, nem? Az életedre gondolsz, és az jár a fejedben,
ha egyszer másképp döntesz, minden más lenne.
Úgy érted, apával kapcsolatban?
Igazából arra gondoltam, mi van, ha nem költözöm vissza New Yorkból.
- Éltél New Yorkban? - Igen, éltem.
Az üzleti főiskola után.
Nyitni akartam egy butikot a Lower East Side-on, de úgy döntöttem, várok,
míg nem jön valami szembe, amibe bele tudok szeretni.
És jött is. A Clementine's.
Tehát Colbyt választottad New York helyett,
és egy kicsit sem bántad meg?
Az élet hosszú, Auden.
Unalmas lenne, ha végig ugyanolyanok maradnánk. Nem gondolod?
De.
Biztos én legyek az, aki megtanít erre?
Biztos. Ez rólam szól.
- Fogsz? - Igen, foglak.
Mindjárt megvan.
Menni fog.
Nagyon szép munka.
- Nem igaz. - De igen. Messzire jutottál.
- Oké, sikerülni fog. - Jól van.
Mindjárt kész. Mehetsz.
- Mehet. - Tessék! Megy ez.
És indulás!
Oké. Újra!
Ez az! Sikerülni fog!
Suhansz!
Biciklizem.
Látom!
- Tényleg sikerül! Látod? - Igen!
Auden, vigyázz!
ELESTEM BRINGÁVAL. VISSZASZÁLLTAM RÁ.
- Halló? - Nem fogod elhinni.
Az egyik kedvencünk következik, akinek ez a visszatérése.
Másfél éve nem láttuk kerékpáron ülni.
Gyerünk már!
Eli Stock!
Indulás!
- Mesélj már a dupla vázpörgetésről! - Állat volt.
- Láttad a mosolyt. - Ja.
- Láttad. - Látta.
- Beszélj vele! - Nem hívott meg…
- Senkit sem hívott meg! - Mi van? Nem volt meghívó.
Lehet.
- Miért nem vagy még ott? - Mi van? Beszélj vele!
- Menj oda hozzá! - És ha furán néz, amiért itt vagyok?
Ja, mert minden pasi utálja, ha a csaj, aki bejön neki, látja, ahogy nyer.
- Nyomás! - Elindulnál?
- Oké. - Na menj!
- Vonszold oda a segged! - Gyerünk!
- Menj már! - Megyek!
Igen.
- Helló! - Szia!
- Hali! - Szia!
Tök ügyes voltál.
Kösz! Köszi.
- Nem megyünk el beszélgetni? - De.
- Oké. - Jó.
- Szóval… Eli! - Szóval… Auden!
Bocsi! Kezdd te!
Nagyon sajnálom, amit a múltkor mondtam. Nem gondoltam komolyan.
De igen, de nem baj. Hallanom kellett.
Figyi!
Iszonyatosan hiányzik Abe.
Azt hittem, ha nem gondolok rá, és…
ha nem csinálom, amiket szeretett, akkor elmúlik, de csak rosszabb lett,
mert én is azt szerettem, amit ő.
Ő volt a legjobb.
Imádom azt a srácot.
Bár ismerted volna! Imádott volna.
Örültem volna neki.
És én is sajnálom.
Ha olyasmit erőltettem, amit nem akartál…
Jaj, nem!
Én is akartam mindazt.
Akkor jó.
Azon a reggelen, amikor kiakadtam,
annak nem te, kettőnk vagy az előző este volt az oka.
Hanem a szüleim.
Kiderült, mégsem vagyok túl az egészen.
Semmi gond. Megértem.
Oké, akkor érezd jól magadat ma este!
- Megérdemled. - Köszi!
Egészen elképesztő.
Mindkét lányom átaludta az éjszakát.
Auden, ismered azt a fiút, aki szmokingban ül a kertünkben?
Szia!
Szia neked is!
Tudod, kitaláltunk egy új nevet a bringaboltnak.
Abe Bringái. Mit szólsz hozzá?
Imádom.
Helyes, mert tőled származik az ötlet, szóval…
Szép szmoking.
Ez a régi darab?
Hová öltöztél így ki?
Nem is tudom. Arra gondoltam, talán elmegyek kacsázni, kólát inni.
Miért? Esetleg téged is érdekelne?
Szívesen mennék, de nincs mit felvennem.
Tényleg.
Nagy kár, hogy nem hoztad el Colbyba azt a ruhát magaddal.
Adj tíz percet!
Hűha!
Azta!
- Szóval ez az a ruha, mi? - Igen.
Olyan csodásan néztek ki!
Hű, nagyon csinos vagy.
- Auden is. - Köszi, apa!
Ne maradjatok sokáig!
Apa, szerinted kivel beszélsz?
- Nem értem. - Na jó, gyere!
Viszlát!
Gyere, itt álltam meg.
Ami azt illeti, van egy jobb ötletem.
Igazán?
- Remekül festesz rajta. - Köszönöm szépen!
- Gyakoroltam. - Igen?
Azta! Nagyon nekiiramodtál.
Ezt figyeld!
- Hé! - Nem akarsz egykerekezni?
Kizárt dolog. És te?
Nem tudom, menne-e. Talán.
- Mit találtál még ki nekünk? - Én? Ez a te rodeód.
- Az én rodeóm? - Igen.
- Cowboynak nézek ki? - Egy kicsit.
Jól van. Mehet?
- Ez szörnyű volt. - Egy tavon könnyebb lenne.
Szóval biztos nem bántad meg a végzős bált?
Hát, na jó.
A mai napot leszámítva talán túl szigorú voltam a végzős bállal.
Talán van valami szép abban, hogy kiöltözünk,
és táncolunk a barátainkkal, hogy megkoronázzuk valaminek a végét.
Nagyon örülök, hogy ezt mondod.
Helló!
Várjatok! Mi folyik itt?
Amikor Eli elmesélte a tervét, azt mondtam: „Hülyéskedsz?
Ha a barinőm nem ment el a bálra, csinálunk neki egyet.”
A témája: tengerparti parti.
Ha már kéznél van a part.
Ez komoly?
Utálod?
Baromira nem utálom.
Hahó!
Köszönöm!
Jól van, csak mert te vagy mindennek a mozgatórugója,
nem jelenti, hogy nem kell segítened. Munkára!
Kedves Függőleges Dáma! Máris hiányzol.
A LEGSZEBB IDŐSZAK
Tetszene neked ez a hely. Gyönyörű.
Az utcák tökéletesek a bringázáshoz, és itt nap közben is alszanak.
Ne hanyagold a küldetést, csak mert tanulnod is kell!
Bueno suerte, mi amor. Szeretettel: Eli.
Na jó, már ötször elolvastad.
Mehetnénk végre kajálni?
Jó, gyerünk!
AUDEN ÉS MAGGIE
A feliratot fordította: Varga Balázs